
PËR NDRYSHIMIN E PËRGJEGJËSISË SË ADMINISTRIMIT, NGA UNIVERSITETI I TIRANËS QENDRËS SË STUDIMEVE ALBANOLOGJIKE, TË PALESTRËS SPORTIVE TË UT-së 
  
Në mbështetje të nenit 100 të Kushtetutës dhe të neneve 13 e 15, shkronja “c”, të ligjit nr.8743, datë 22.2.2001 “Për pronat e paluajtshme të shtetit”, të ndryshuar, me propozimin e Ministrit të Arsimit dhe Shkencës, Këshilli i Ministrave 
  
VENDOSI:
  
1. Ndryshimin e përgjegjësisë së administrimit, nga Universiteti i Tiranës Qendrës së Studimeve Albanologjike, të objektit “Palestër sportive” të Universitetit të Tiranës (UT), së bashku me mjediset e tjera ndihmëse, truallin e ndërtesës dhe oborrin e rrethuar, sipas genplanit dhe planimetrisë, që i bashkëlidhen këtij vendimi. 
2. Objekti i mësipërm, pas kryerjes së rehabilitimit dhe përshtatjes, të përdoret në funksion të qëllimit dhe të veprimtarisë së Qendrës së Studimeve Albanologjike. 
3. Ngarkohen Ministria e Arsimit dhe Shkencës, Qendra e Studimeve Albanologjike dhe kryeregjistruesi i Pasurive të Paluajtshme të Republikës së Shqipërisë të ndjekin procedurat e nevojshme për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.
  
KRYEMINISTRI 
Sali  Berisha

